rlitschk/wikidir huggingface dataset:
Baktrie (altgriech. Βακτριανή, persisch باختر‎ / Bākhtar, lat. Bactria, chin. 大夏, Dà Xià) isch dr historisch Naame von ere Landschaft um die ehemooligi Hauptstadt Baktra (s hütige Balch) ume, wo nördlig vom Hindukusch und südlig vom Fluss Amu Darja lit. S Gebiet ghöört hüte zum grösste Däil zum Norde vo Afghanistan, chliineri Däil zu de südlige Gebiet vo de zentralasiatische Staate Tadschikistan, Usbekistan und Turkmenistan. D Iiwooner vo Baktrie si iranischi Völker gsi, wo zum Däil sässhaft gsi si und zum Däil immer no nomadisch lääbe. Die mäiste von ene si Baktrer, e Minderhäit si Sküte. Michael Alram: Die Geschichte Ostirans von den Griechenkönigen in Baktrien und Indien bis zu den iranischen Hunnen (250 v. Chr.–700 n. Chr.). In: Wilfried Seipel (Hrsg.): Weihrauch und Seide. Alte Kulturen an der Seidenstraße. Wien 1996, ISBN 3-900325-53-7, S. 119–140. Baktrien. In: Kleines Lexikon des Hellenismus. Harrassowitz, Wiesbaden 1993, ISBN 3-447-03278-2, S. 93–96 (dort auch weiterführende Literatur). Hermann Parzinger: Die frühen Völker Eurasiens. München 2011, ISBN 978-3-406-54961-8. Commons: Bactria – Sammlig vo Multimediadateie Baktrien. In: Ehsan Yarshater (Hrsg.): Encyclopædia Iranica (änglisch, inkl. Literaturaagabe) Jona Lendering: Artikel. In: Livius.org (änglisch)
D Chionite si e Nomadengrubbe in Zentralasie in dr Spootantike gsi. Iire Naame chunnt möögligerwiis vom middelpersische Wort Xiyon („Hunn“). D Chionite si die ersti Grubbe vo de «iranische» oder «Wisse Hunne» gsi und si si öbbe äi Generazioon vor de öiropäische Hunne, de sogenannte «Schwarze Hunne», erschiine, wo 375 über d Wolga si. Woorschiinlig si d Chionite mit deene nit verwandt gsi; mä wäiss aber nid genau, wie sich die drei „iranisch-hunnische“ Grubbe, wo zwüschen em 4. und 6. Joorhundert noochenander an dr Nordostgränze vom Sassanideriich ufdaucht si, d Chionite, d Kidarite und d Heftalite, ethnisch zämmegsetzt si. D Chionite wärde zur Zit vom persische Sassanideköönig Schapur II. (reg. 309–379) vom römische Gschichtsschriiber Ammianus Marcellinus erwäänt, ass si in de Kuschana-Browinze ufdaucht sige, wo d Perser denn drüber gherrscht häi. Im Joor 350 häi si d Perser aagriffe. Dr Schapur het sä zwar abgweert, aber noch em Chrieg si d Chionite die nöije Heere vo Baktrie gsi. Iir Köönig, dr Grumbates, het im Schapur II. si Ooberheerschaft anerkennt und 359 mitghulfe, die römischi Festig Amida z belaagere. Dr Ammianus Marcellinus verzellt, ass d Perser verwunderet gsi sige, wo d Chionite bi dr Belaagerig vo Amida iiri Doote verbrennt häi.
Dr Agnostizismus (bildet vom altgriechische Wärb ἀγνοεῖν a-gnoein „nit wüsse“) bezäichnet die filosofischi Aasicht, ass bestimmti Aanaame – bsundrigs theologischi, drüüber, öb e hööcheri Instanz wie e Gott existiert oder nid existiert – äntwääder nid kläärt si oder mä sä grundsätzlig nit cha klääre. Dr Agnostizismus isch e Wältaaschauig, wo bedoont, as bsundrigs s menschlige Wüsse brinzipiell begränzt isch. Es wird nid bestritte, ass es mööglig isch, ass transzendänti Wääse oder Prinzipie existiere. Dr Agnostizismus cha mit Theismus und au mit Atheismus zämmegoo, wil dr Glaube an Gott mööglig isch, au wenn es ummööglig sig, ass mä chönn sicher si, ass e Gott existiert. Uf d Froog „Git s e Gott?“ säge d Agnostiker also nid „Joo“ oder „Näi“, sondern „I wäiss es nid“, „Es isch unklaar“, „Es git käi Antwort druf“ oder „Es isch nit relevant“. Dr Begriff vom Agnostizismus isch maassgääblig vom Thomas Henry Huxley (1825–1895) brägt worde. Es isch zwar e jungi Begriffsbildig, d Uffassig drhinder isch aber seer vil elter und mä findet sä under anderem im Rigveda, bim chinesische Filosof Laotse im 6. Joorhundert v. d. Z. und bi Sofiste und e baar andere griechische Vorsokratiker. Scho im 5. Joorhundert v. d. Z. het dr
Under Diskriminierig vo Atheiste und Agnostiker verstoot mä, wenn Mensche wäge iirer Konfessionsfreihäit Noochdäil häi. Es git sä in de mäiste Länder uf dr Wält, au in deene, wo d Relionsfreihäit in dr Verfassig gschützt isch. Es git au Länder, wo die Konfessionsfreie verfolgt wärde, und in mängge islamische Staate wärde si sogar mit em Dood bestrooft. Im Joor 2012 isch die ersti Studie vo dr Internationale Humanistische und Ethische Union under em Ditel Freihäit vom Gedanke (äng: Freedom of Thought) z Gämf veröffentligt worde, wo die gegewärtigi Diskriminierig vo konfessionsfreie Mensche in 60 Staate süstematisch undersuecht het. Mä het gfunde, ass Atheiste und Religionsskeptiker in vile Däil vo dr Welt verfolgt und diskriminiert wärde, am schlimmste in de islamisch brägte Staate, in chliinerem Umfang aber au in Öiropa, Amerika und Asie. Es gäb vilerorts Gsetz, wo de Atheiste grundlegendi Mensche- und Bürgerrächt wurde aberkenne. International Humanist and Ethical Union (IHEU): Freedom of Thought 2012: A Global Report on Discrimination Against Humanists, Atheists and the Nonreligious. 2012. PDF-Datei (englisch) (Site cha nüme abgrüeft wärde; Suche im Webarchiv)[1] [2] Vorlage:Toter Link/www.iheu.org Forschungsgruppe Weltanschauungen in Deutschland (Fowid): Religiös-weltanschauliche Diskriminierung in Deutschland. Deutschlandbericht des internationalen Symposions an der Universität Graz. "Religiöse Intoleranz und
D Schutzstaffle vo dr NSDAP (Abkürzt SS) isch am 4. April 1925 as Sonderorganisazioon vo der NSDAP zum persönlige Schutz vom Adolf Hitler gründet worde. Sit em Riichsparteidaag 1926 isch si dr Sturmabdäilig (SA) understande und het as parteiinterni „Polizei“ fungiert. Noch em sogenannte „Röhm-Putsch“ 1934, wo d SA entmachtet worde isch, isch d SS zun ere äigeständige Organisazioon vo dr NSDAP erhoobe worde. Si het im Dritte Riich s Polizeiwääse kontrolliert und paramilidäärischi Verbänd unabhängig vo dr Weermacht ufgstellt. Si isch vo 1934 aa für e Betriib vo de Konzentrazionslaager verantwortlig gsi. Es isch charakteristisch gsi für d SS, ass staatligi Funkzioone und Instituzioone mit Parteistrukture inenander verzaant gsi si. Zwüsche 1933 und 1945 isch d SS s wichdigste Terror- und Unterdrückigsorgan vom NS-Reschiim gsi. D SS isch maassgääblig gsi bi dr Blaanig und Usfüerig vom Holocaust und witere NS-Chriegsverbräche und isch noch 1945 as verbrächerischi Organisazioon verbote worde. Eugen Kogon: Der SS-Staat – Das System der deutschen Konzentrationslager; Kindler-Verlag, Münche 1974; Lizenzausgabe Heyne Sachbuch ISBN 3-453-02978-X (D Erstuflaag isch 1946 uusechoo) Gerhard Paul (Hrsg.): Die Täter der Shoah. Fanatische Nationalsozialisten oder ganz normale Deutsche? Göttingen, 2. Auflage 2003, ISBN 3-89244-503-6 Guido Knopp: Die SS. Bertelsmann Verlag, 2002, ISBN
The Beatles The Beatles si e britischi Rockbänd in de 1960er Joor gsi. Si häi mee as 600 Millioone – noch Schetzige vo iirer Blattefirma EMI sogar mee as e Milliarde Doondreeger verchauft und ghööre zu de kommerziell erfolgriichste Bänds in dr Gschicht vo dr Muusig. Die musikalische Ursprüng vo dr Bänd lige im Rock ’n’ Roll vom Ändi vo de 1950er Joor. Bald häi si sich mit Stilelimänt vo dr Liverpooler Beatmusik vermischt. Iiri ersti Single Love Me Do isch 1962 uusechoo. D Durchbruch uf dr ganze Wält het d Grubbe im Joor 1963 mit dr Single I Want to Hold Your Hand gschafft. Wäge iirem Muusigstiil, wo denn nöiartig gsi isch, und wie si öffentlig ufdräte si, häi sich d Beatles rasch zu äinere vo de populäärste Bänds entwigglet. Dr Höhepunkt vo iirer Karriere isch zwüschen 1964 und 1968 gsi, wo si zitwiis in fast alle Länder uf dr Wält d Hitparaade aagfüert häi. Im Joor 1970 häi sich die vier Bändmitgliider wäge Spannige zwüschen e drennt. D Musiker häi denn äigeni erfolgriichi Muusigprojekt verfolgt. 1963: Please Please Me 1963: With the Beatles 1964: A Hard Day’s Night 1964: Beatles for Sale 1965: Help! 1965: Rubber Soul 1966:
Dr Amtsbezirk Aarwangge isch bis zum 31. Dezember 2009 e Verwautigskreis im Kanton Bärn mit Houptort Aarwangge gsi. Är het 24 Gmeinde umfasst: Dr Amtsbezirk Aarwangge het 41'839 Ywohner (Stang 31. Dezember 2008) uf 154 km² gha. Hüt ghöre auui Gmeinde zum Verwautigskreis Oberaargou. Gmeinde bis 2006 Gmeinde bis 2009 2007: Madiswiu u Gueteburg → Madiswiu 2010: Langete un Understeckhouz → Langete Anne-Marie Dubler: Aarwangen (Herrschaft, Amtsbezirk). In: Historisches Lexikon vo dr Schwiiz.
Dr Peter Zumthor (* 26. April 1943 z Basel) isch e international bekannte Schwyzer Architekt. Er het zerscht e Leer als Möbelschryner gmacht und denn d'Schuel fir Gschtaltig z Basel absolviert. 1966 isch er am Pratt Institute z'Neu York in de Staate als Gaschtstudänt für Architektur und Design gsii. Zrugg in dr Schwyz, isch er denn 1968 zum Architekt vo dr Bündner Dängmoolpfläg worde und het im 1978 e Lehrufftrag an dr Universität Züri bikoo. Im Joor 1979 het är en eiges Architekturbüro im Bündner Haldeschtai uffgmacht. Dr Zumthor hett divärsi Gastprofessore-Stelle innegha, so z. B. am SCI-ARC z Santa-Monica in de Staate, an dr Technische Universität z Münche. Syt em 1996 isch är an dr Architektur Akkademie im Tessin ebefalls Professor. 1987 Auszeichnung guter Bauten im Kanton Graubünden, Schwiiz 1989 Heinrich-Tessenow-Medaille, Technische Universität Hannover, Dütschland 1991 Gulam, European wiid-glue prize. 1992 Internationaler Architekturpriis für Neues Bauen in den Alpen, Sexten, Südtirol/Italie 1993 Best Building 1993 award from Swiss tc's '10 vor '10, Graubünden, Schwiiz 1994 Auszeichnung guter Bauten im Kanton Graubünden, Schwiiz 1995 International Prize for Stone Architecture, Fiera di Verona, Italie 1995 Internationaler Architekturpriis für Neues Bauen in den Alpen, Sexten, Südtirol/Italie 1996 Erich-Schelling-Architekturpriis, Erich-Schelling-Stiftung, Dütschland 1998 Carlsberg
Dr Johannes Brahms (* 7. Mai 1833 z Hamburg; † 3. April 1897 z Wien) isch e dütsche Komponist, Pianist und Dirigänt gsi. Sini Komposizioone zelle zur Romantik, wil er aber gliichzitig klassischi Forme iibezooge het, gönge si wit uf d Zit vor dr Romantik zrugg und über sä uuse. Er gältet as äine vo de bedütendste öiropäische Komponiste in dr zwäite Helfti vom 19. Joorhundert. Klavierkonzert Nr. 1 d-Moll op. 15 (1859) Serenade Nr. 1 D-Dur op. 11 (1860) Serenade Nr. 2 A-Dur op. 16 (1860) Variatione über e Thema vom Haydn op. 56a (1874) 21 Ungarischi Dänz (für Klavier, zwäi- und vierhändig, Nr. 1, 3 und 10 1874 und 1876 vom Brahms orchestriert) Sinfonie Nr. 1 c-Moll op. 68 (1876) Sinfonie Nr. 2 D-Dur op. 73 (1877) Violinkonzert D-Dur op. 77 (1879) Akademische Festouvertüre c-Moll op. 80 (1880) Tragische Ouvertüre d-Moll op. 81 (1880) Klavierkonzert Nr. 2 B-Dur op. 83 (1882) Sinfonie Nr. 3 F-Dur op. 90 (1883) Sinfonie Nr. 4 e-Moll op. 98 (1885) Doppelkonzärt für Violine und Violoncello a-Moll op. 102 (1888) Sonate Nr. 1 C-Dur op. 1 (1853) Sonate Nr. 2 fis-Moll op. 2 (1854) Scherzo in es-Moll op. 4 (1854) Sonate Nr. 3 f-Moll
Dr Amtsbezirk Bärn isch bis zum 31. Dezember 2009 e Verwautigskreis im Kanton Bärn mit Houptort Bärn gsi. Är het 13 Gmeinde ir Agglomeration Bärn umfasst: Dr Amtsbezirk Bärn het 239'382 Ywohner (Stang 31. Dezämber 2008) uf 234 km² gha. Auui Gmeinde vom Bezirk ghöre sit em 1. Jänner 2010 zum Verwautigskreis Bärn-Mittuland. Amtshuus vom Bezirk Bärn Wappe vom ehmalige Amtsbezirk Bärn Commons: Bezirk Bärn – Sammlig vo Multimediadateie Regierigsstatthalteramt vom Amtsbezirkes Bern Anne-Marie Dubler: Bern (Amtsbezirk). In: Historisches Lexikon vo dr Schwiiz.
Dettighofen isch de Name vo folgende Ortschafte: Dettighofen (Baden), e Gmeind im Landchreis Waldshuet z Bade-Würtebärg, Dütschland Dettighofen TG, e ehemoligi eigeständigi Ortsgmeind, hüt Gmeind Pfyn, Kanton Thurgau, Schwiz Dettighofen (Lengwil), e Ortschaft i de Gmeind Lengwil im Bezirk Chrüzlinge, Kanton Thurgau, Schwiz
Dr Amtsbezirk Biel (fr. District de Bienne) isch bis zum 31. Dezember 2009 e Verwautigskreis im Kanton Bärn mit Houptort Biel/Bienne gsi. Är het zwo Gmeinde umfasst: Dr Amtsbezirk Biel isch zwosprachig gsi (60 % dütschsprachig, 40 % französischsprachig) un het 52'412 Ywohner (Stang 31. Dezember 2008) uf 25 km² gha. Beidi Gmeinde si zum 1. Jänner 2010 Teil vom Verwautigskreis Biel/Bienne worde. Tobias Kästli: Biel (BE, Amtsbezirk). In: Historisches Lexikon vo dr Schwiiz.
The Rolling Stones The Rolling Stones si en änglischi Rockbänd, wo 1962 gründet worden isch. D Bänd isch äini vo de langlääbigste und kommerziell erfolgriichste Grubbe in dr Gschicht vom Rock. Dr Naame Rolling Stones chunnt vom Muddy Waters sinere Muusig, äntwääder wie dr Bill Wyman glaubt, vo dr Ziile «I’m a rollin’ stone» us em Muddy-Waters-Blues Mannish Boy vo 1956 oder, wi sich dr Keith Richards erinneret, vom Muddy Waters Stück Rollin’ Stone. D Bänd het zerst us em Mick Jagger, Keith Richards, Brian Jones, Charlie Watts, wo 1963 dr Tony Chapman am Schlaagzüüg abglööst het, und em Bill Wyman bestande. Dr Brian Jones isch 1969 aagschlaage gsi vo sim Droogekonsum, und dr Jagger und dr Richards häi en braktisch uusegheit. Er het denn en äigeni Bänd welle gründe, isch aber churz druf im e Swimming Pool vrdrunke. Dr Mick Taylor het en ersetzt bis er 1974 d Bänd verloo het und vom Ron Wood ersetzt worden isch. 1993 het dr Bill Wyman gnueg ghaa und isch gange. Dr Darryl Jones het vo denn aa Bass gspiilt, zelt aber nid as offiziells Mitgliid vo dr Bänd. The Rolling Stones (UK, 1964) / England’s Newest Hit Makers (US, 1964) 12×5
Dr Amtsbezirk Büre isch bis zum 31. Dezember 2009 e Verwautigskreis im Kanton Bärn mit Houptort Büre gsi. Är het 14 Gmeinde umfasst: Dr Amtsbezirk Büre het 22'275 Ywohner (Stang 31. Dezämber 2008) uf 88 km² gha. Sit em 1. Jänner 2010 ghöre d Gmeinde Längnou, Meinisbeerg u Pieterle zum Verwautigskreis Biel/Bienne, di übrigen öuf Gmeinde zum Verwautigskreis Seeland. Hornerblätter (Vereinigung für Heimatpflege Büren) Anne-Marie Dubler: Büren (BE). In: Historisches Lexikon vo dr Schwiiz. Vereinigung für Heimatpflege Büren
Dr Amtsbezirk Bùùrdlef isch bis zum 31. Dezember 2009 e Verwautigskreis im Kanton Bärn mit Houptort Bùùrdlef gsi. Är het 24 Gmeinde umfasst: Dr Amtsbezirk Bùùrdlef het 46'127 Ywohner (Stang 31. Dezämber 2008) uf 205 km² gha. Sit em 1. Jänner 2010 ghöre 23 Gmeinde zum Verwautigskreis Ämmitau, Bäriswiu zum Verwautigskreis Bärn-Mittuland. Anne-Marie Dubler: Burgdorf (Herrschaft, Amtsbezirk). In: Historisches Lexikon vo dr Schwiiz. Sammlung Schweizerischer Rechtsquellen. II. Abteilung: Die Rechtsquellen des Kantons Bern. Zweiter Teil: Rechte der Landschaft. Band 9: Anne-Marie Dubler: Die Rechtsquellen der Stadt Burgdorf und ihrer Herrschaften und des Schultheißenamts Burgdorf. Aarau 1995. (online)
D Édith Piaf, bürgerlig Édith Giovanna Gassion, (* 19. Dezämber 1915 z Bariis; † 10. Oktober 1963 z Plascassier, noch dr Doodesurkunde 11. Oktober 1963 z Bariis) isch e wältbekannti französischi Chansonsängere gsi. D Édith Piaf isch 1915 im Bariiser Kwardier Belleville uf d Wält cho. Iiri Mueter Anita Maillard isch e Sängere in Kaffihüüser gsi und wo si d Edith verloo het, isch die bi iire Groossmüetere ufgwaggse. 1919 het si en Augehornhutentzündig überchoo und isch blind worde. Zwäi Joor spööter het si mit dr Groossmueter e Wallfahrt zur Häilige Therese uf Lisieux gmacht und het wider chönne gsee. Wo si zääni gsi isch, het si uf dr Strooss afo singe. Mit fuffzääni het si iire Vater verloo und isch churz druf vom Kabarettbsitzer Louis Leplée entdeckt worde und het aagfange, as Chanteuse in sim Kabarett afo schaffe. Dr Leplée het er e au dr Naame „la môme piaf“ (dr chlii Spatz) gee. Am 11. Februar 1933 isch iiri Dochder Marcelle uf d Wält choo. Si isch bi iirem Vater Louis Dupont ufgwaggse und isch zwäijöörig an ere Hirnhutentzündig gstorbe. 1935 het d Édith Piaf iire ersti Blatte ufgnoo. Wo churz druf dr Leplée ermordet worden isch, isch si
Dr Georges Brassens [bʁasɛ̃s] (* 22. Oktober 1921 z Sète; † 29. Oktober 1981 z Saint-Gély-du-Fesc bi Montpellier) isch e franzöösische Dichder und Schriftsteller gsi, vor allem aber in de 1950er bis 1970er Joor e berüemte Chansonnier. Dr Brassens isch dr Soon vom ene chliine Bauundernäämer, wo sälber us Sète (Département Hérault) gstammt isch. Si Mueter isch e dief glöibigi Neapolitanere gsi, wo Muusig seer gärn ghaa het. Won dr Brassens öbbe vuerzäänu gsi isch, het er afo schriibe. Er het es Studium am Collège Paul-Valéry z Sète abbroche und isch 1939 uf Bariis. Er het in ere Bibliothek d Mäister vo dr franzöösische Dichtkunst studiert. 1942 het er 13 Gedicht under em Ditel A la venvole uusegee. Im Merz 1943 isch er as Zwangsarbäiter ins Nazidütschland deportiert worde und het in dr Flugzüügmotorfabrik z Basdorf gschafft. E Joor druf het er für zää Dääg uf Bariis döfe, isch denn aber nid zrugg und het sich z Bariis bis zur Befreijig im Spootsummer 1944 versteckt. Noch em Chrieg het er bi dr Jeanne Le Bonniec und iirem Maa Marcel Planche an dr Impasse Florimont 9 im 14. Arrondissement z Bariis gwoont. D Jeanne isch bis si gstorbe isch bis e
Dr Fritz Sutermeister (* 29. Jänner 1873 z Aarau; † 16. Juli 1934) isch e Schwiizer Bfaarer un Redaggder gsy. Dr Sutermeister isch dr Soon vum Schwiizer Schriftschdeller un Bärner Germanischdikbrofässr Otto Sutermeister gsy. Är hed Teologii z Bärn, z Baasl un z Berlin gschdudierd un hed drno bir Adlsfamilie Quarles van Ufford z Holland as Huuslehrer gschaffd. Mid sym Brieder Eugen Sutermeister, em Grinder vo dr Schwiizerische Daubschdummegsellschafd, hedr krischdlig-sozialischdischi Bleddr uusegee; mid sym Brueder Werner Sutermeister, em Schüddelreimer, hed ihn e gwissi Rivalideed verbunde, was under andrem in de Dagebiecher vom Eugen ersichdlig wird. Er isch bekannt defür gsy, dass er bi syne säx Kinder, drunter dr Heiner Sutermeister, d Musigalideed schdargg gfördered het. Zum Charfreitag. In: Neue Wege: Blätter für religiöse Arbeit, Vol. 3, 1909, S. 97–99. Was wir von der Kirche verlangen. In: Neue Wege: Blätter für religiöse Arbeit, Vol. 3, 1909, S. 161–168. Industrie und Sozialreform. Soziale Rundschau. In: Neue Wege: Blätter für religiöse Arbeit, Vol. 3, 1909, S. 228–231. Lutherische und reformierte Frömmigkeit und soziale Arbeit. Soziale Rundschau. In: Neue Wege: Blätter für religiöse Arbeit, Vol. 3, 1909, S. 255–259. Revision oder Revolution? Und: Lohnämter in der Hausindustrie. Soziale Rundschau. In: Neue Wege: Blätter
Dr District de Courtelary isch bis zum 31. Dezember 2009 e Verwautigskreis im Kanton Bärn mit Houptort Courtelary gsi. Är het 16 Gmeinde umfasst: Dr Amtsbezirk Courtelary het 22'339 Ywohner (Stang 31. Dezämber 2008) uf 266 km² gha. Am 1. Jänner 2010 si auui Gmeinde vom Amtsbezirk Courtelary Teil vom Verwautigskreis Bärner Jura worde. Anne Beuchat-Bessire: Courtelary (Amtsbezirk). In: Historisches Lexikon vo dr Schwiiz.
Dr Amtsbezirk Erlech isch bis zum 31. Dezember 2009 e Verwautigskreis im Kanton Bärn mit Houptort Erlech gsi. Är het zwöuf Gmeinde umfasst: Dr Amtsbezirk Erlech het 10'867 Ywohner (Stang 31. Dezämber 2008) uf 85 km² gha. Am 1. Jänner 2010 si auui Gmeinde vom Amtsbezirk Erlech Teil vom Verwautigskreis Seeland worde. Hans-Rudolf Egli: Erlach (Herrschaft, Amtsbezirk). In: Historisches Lexikon vo dr Schwiiz.
Dr Amtsbezirk Froubrunne isch bis zum 31. Dezember 2009 e Verwautigskreis im Kanton Bärn mit Houptort Froubrunne gsi. Är het 27 Gmeinde umfasst: Dr Amtsbezirk Froubrunne het 39'569 Ywohner (Stang 31. Dezämber 2008) uf 124 km² gha. Uf dr 1. Jänner 2010 het d Gmeind Baumis mit Iegischtoorf fusioniert. Di übrige 26 Gmeinde vom Amtsbezirk Froubrunne si uf drei Verwautigskreis ufteilt worde: Bangerten u Ruppoldsried zum Verwautigskreis Seeland, Bätterchinge, Utzischdorf, Wiuer u Zielebach zum Verwautigskreis Ämmitau, di übrige 20 Gmeinde zum Verwautigskreis Bärn-Mittuland. 2010: Baumis un Iegischtoorf → Iegischtoorf Anne-Marie Dubler: Fraubrunnen (Kloster, Vogtei). In: Historisches Lexikon vo dr Schwiiz.
Dr Amtsbezirk Frutige isch bis zum 31. Dezember 2009 e Verwautigskreis im Kanton Bärn mit Houptort Frutige gsi. Är het sibe Gmeinde umfasst: Dr Amtsbezirk Frutige het 18'643 Ywohner (Stang 31. Dezämber 2008) uf 489 km² gha. Sit em 1. Jänner 2010 ghöre auui Gmeinde zum Verwautigskreis Frutige-Nidersimmetal. Anne-Marie Dubler: Frutigen (Herrschaft, Amtsbezirk). In: Historisches Lexikon vo dr Schwiiz.
Dr Amtsbezirk Inderlache isch bis zum 31. Dezember 2009 e Verwautigskreis im Kanton Bärn mit Houptort Inderlache gsi. Är het 23 Gmeinde umfasst: Dr Amtsbezirk Inderlache het 38'386 Ywohner (Stang 31. Dezämber 2008) uf 681 km² gha. Sit em 1. Jänner 2010 ghöre auui Gmeinde zum Verwautigskreis Inderlache-Oberhasli. Barbara Studer: Interlaken (Kloster, Amtsbezirk). In: Historisches Lexikon vo dr Schwiiz.
Dr Jacques Romain Georges Brel (; * 8. April 1929 z Schaerbeek/Schaarbeek bi Brüssel, Belgie; † 9. Oktober 1978 z Bobigny, Frankriich) isch e belgische Chansonnier und Schauspiiler gsi. Sini Lieder uf Franzöösisch häi en zu äim vo de wichdigste Representante vom franzöösische Chanson gmacht. Zämme mit em Charles Trenet und em Georges Brassens stoot er uuse under de Chansonniers, wo iire äigene Lieder singe. D Theme vo sine Chansons gönge vo Liebeslieder bis zu scharfer Gsellschaftskritik. Sini Ufdritt si expressiv und dramatisch gsi. E Hufe anderi Sänger häi sini bekanntiste Chansons wie Ne me quitte pas, Amsterdam, Le plat pays oder Madeleine interpretiert und sä au in anderi Sprooche übersetzt, wie dr internazionali Hit Seasons in the Sun. Im dütsche Sproochruum si bsundrigs dr Michael Heltau und dr Klaus Hoffmann as Brel-Interprete bekannt. Dr Brel isch z Brüssel ufgwaggse und isch 1953 uf Bariis gange, won er het welle Chansonnier wärde. Er het langi Zit nume in chliine Cabarets und uf Turneä dur d Browinz gsunge, bis em am Ändi vo de 1950er Joor dr Durchbruch glunge isch und er zu äim vo de grösste zitgenössische Star vo dr Chansonszene worde isch. Uf em Höhepunkt vo sinere Karriere isch
Dr Amtsbezirk Chonoufinge isch bis zum 31. Dezember 2009 e Verwautigskreis im Kanton Bärn mit Houptort Schlosswiu gsi. Är het 30 Gmeinde umfasst: Dr Amtsbezirk Chonoufinge het 57'573 Ywohner (Stang 31. Dezämber 2008) uf 214 km² gha. Sit em 1. Jänner 2010 ghöre auui Gmeinde zum Verwautigskreis Bärn-Mittuland. Gmeinde bis 2003 Gmeinde bis 2009 2004: Niderwichtrech un Oberwichtrech → Wichtrech 2010: Äschle un Diessbech → Diessbech Sammlung Schweizerischer Rechtsquellen, II. Abteilung: Die Rechtsquellen des Kantons Bern, Zweiter Teil: Rechte der Landschaft, Band 4: Das Recht des Landgerichts Konolfingen von Ernst Werder, Aarau 1950 [1]. Commons: Bezirk Konolfingen – Sammlig vo Multimediadateie Anne-Marie Dubler: Konolfingen (Amtsbezirk). In: Historisches Lexikon vo dr Schwiiz.
Dr Gilbert Bécaud (* 24. Oktober 1927 z Toulon, Frankriich; † 18. Dezämber 2001 z Bariis; äigentlig François Gilbert Léopold Silly) isch e franzöösische Schaasonnier gsi. Wäge sim Tämpramänt het men em au „Monsieur 100'000 Volts“ gsäit. Äins vo sine Markezäiche isch Grawatte mit wisse Pünktli gsi, won er zum blaue Aazuug aaghaa het. Noch em Zwäite Wältchrieg isch dr Bécaud in de elegante Nachtlokal uf dr Rive Droite z Bariis ufdräte. Vo 1950 bis 1952 het er für e Jacques Pills uf däm sinere Amerikaturnee Klavier gspiilt und sini erste Schaasoaa komponiert, wo dr Pills d Teggst drfüür gschriibe het. Die si bald berüemt worde und Sänger wie d Dalida (Le jour où la pluie viendra/Am Tag, als der Regen kam), dr Frank Sinatra, dr Elvis Presley (Let It Be Me), d Marlene Dietrich (Marie Marie) und e Hufe anderi häi sä interpretiert. Au d Édith Piaf isch uf en ufmerksam worde und het drum bitett, ass dr Bécaud e Schaasoo für sä wurd schriibe. Im Joor 1953 het dr Bécaud si erst grooss Erfolg as Interpret ghaa. Wie dr Jacques Brel isch im dr Durchbruch im Bariiser Olympia glunge, won er denn im Ganze 33 mol ufdräte isch,
Dr Amtsbezirk Loupe isch bis zum 31. Dezember 2009 e Verwautigskreis im Kanton Bärn mit Houptort Loupe gsi. Är het öuf Gmeinde umfasst: Dr Amtsbezirk Loupe het 14'507 Ywohner (Stang 31. Dezämber 2008) uf 88 km² gha. Sit em 1. Jänner 2010 ghöre auui Gmeinde zum Verwautigskreis Bärn-Mittuland. Anne-Marie Dubler: Amtsbezirk und Vogtei Laupen. In: Historisches Lexikon vo dr Schwiiz. Tourismussite vor Region